Georges Engel

De Georges Engel, gebuer de 7. September 1968 zu Déifferdeng, ass e lëtzebuergesche Politiker (LSAP).

Karriär
Hie war vun 2005 bis den 10. Juli 2020 Buergermeeschter vun der Gemeng Suessem.

Den 1. Februar 2012 gouf hien als Deputéierten an der Chamber vereedegt, wou en d'Mandat vun der Lydie Err iwwerholl huet, déi Ombudsfra ginn ass."Lydie Err: En emotionalen Depart aus der Chamber." RTL.lu - 01.02.2012, 07:00 | Fir d'lescht aktualiséiert: 01.02.2012, 08:03. Bei de Chamberwale vum 20. Oktober 2013, deene vum 14. Oktober 2018 an deene vun 2023 
gouf hien erëmgewielt.

Hie war vu Mäerz 2010 bis Januar 2019 Vizepresident vun der LSAP.

De 5. Januar 2022 huet hien dem Dan Kersch, deen zeréckgetruede war, seng Portefeuillen als Minister fir Sport, Aarbecht, Emploi a Sozial- a solidaresch Ekonomie an der Regierung Bettel-Lenert-Bausch iwwerholl."Ministerwechsel: Amtsübergabe an Yuriko Backes, Claude Haagen und Georges Engel am 5. Januar. tageblatt.lu, 30. Dez. 2021. De 17. November 2023 war d'Mandat vun der 3er-Koalitioun eriwwer.

2023 huet hie fir d'Chamberwale kandidéiert a gouf fir d'LSAP am Bezierk Süden an d'Chamber gewielt.

 Gielchen 
 Chevalier vum Ordre de Mérite du Grand-Duché de Luxembourg (Promotioun 2015)Lëscht vun de Leit déi 2015 am Inneministère mat engem nationalen Uerden dekoréiert goufen publizéiert op www.tageblatt.lu


Literatur
 Laboulle, L., 2022. Klapp den Engel. Der Sozialdemokrat Georges Engel hat den langen Aufstieg vom kommunalen Oppositionsrat zum Minister ohne Abkürzungen und Umwege bewältigt. Ein Porträt. d'Lëtzebuerger Land vum 7. Januar 2022, S. 6.

 Um Spaweck 

Kategorie:Buergermeeschtere vu Suessem
Kategorie:Lëtzebuergesch Buergermeeschteren
Kategorie:Lëtzebuergesch Deputéiert
Kategorie:Sportsministere vu Lëtzebuerg
Kategorie:Aarbechtsministere vu Lëtzebuerg
Kategorie:Chevalier de l'Ordre de Mérite du Grand-Duché de Luxembourg
Kategorie:Officier de l'ordre de la couronne de chêne
Kategorie:Gebuer 1968